หนูอายุ17 ประจำเดือนมาช้ากว่าปกติ6วัน เเล้วหลังจากวันที่6ประจำเดือนก็มาประมาณ7วัน แต่หนูก็ว่าประจำเดือนหายเเล้ว แต่พอเข้าห้องน้ำ จะมีก้อนเลือดหรือเลือดเป็นหลิ่มออกมา ไม่ทราบว่าหนูยังไม่หายเป็นประจำเดือน หรือว่าอะไรกันแน่ค่ะ
สวัสดีค่ะ หากประจำเดือนมาช้ากว่าปกติ 6 วัน แล้วมานานกว่าปกติ ก็ควรลองตรวจหาการตั้งครรภ์ดูด้วย (หากที่ผ่านมาได้มีเพศสัมพันธ์) แต่หากตรวจไม่พบ หรือไม่ได้มีเพศสัมพันธ์ การที่ประจำเดือนมาช้า ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นส่วนการที่มีเลือดประจำเดือนมานาน 7 วัน ก็ถือว่าปกติดี แต่การที่เมื่อประจำเดือนหายหมดแล้ว พอเข้าห้องน้ำแล้วมีเลือดออกมา ก็น่าจะเป็นเลือดประจำเดือนที่ยังค้างอยู่ได้ แนะนำควรสังเกตเลือดที่ออกไปก่อน หากมีปริมาณไม่มาก และออกเพียงแค่ 1-2 วัน ก็ไม่ได้ถือว่าผิดปกติอะไรค่ะ แต่หากออกเลือดปริมาณมากและออกหลายวัน แนะนำควรไปพบสูติ-นรีแพทย์เพื่อตรวจหาสาเหตุค่ะ